In die skuilplek van die Allerhoogste moedig vroue met 366 oordenkings aan om vas te hou aan die beloftes van ons troue Vader. Die 366 oordenkings in hierdie tweekleur-dagboek fokus elk op 'n belofte uit God se Woord, van Genesis tot Openbaring, en bevestig die belofte met 'n aanvullende teksvers. In die skuilplek van die Allerhoogste bied vir vroue hoop en versekering in die wete dat God waarlik omgee en dat hulle altyd veilig is in die skuilplek van die Allerhoogste.
In die stilte van die môre
Maak jou hart voor God oop met die 365 gebede in In die stilte van die môre. Elke gebed handel oor 'n spesifieke onderwerp en word ondersteun deur 'n teksvers. 'n Handige onderwerpsindeks verskyn agter in die boek. Beleef die krag van gebed terwyl jy tyd deurbring in die teenwoordigheid van God.
Die 366 oordenkings van In die Teenwoordigheid van God bevestig aan elkeen wat dit lees dat God vandag nog net so kragtig teenwoordig is by sy kinders soos in Bybelse tye.
Die oordenkings in die eerste helfte van elke maand is gebaseer op die Ou Testament, en die tweede helfte van die maand op die Nuwe Testament. In die Teenwoordigheid van God, in pragtige bruin drukwerk, verseker ons opnuut van God se vertroostende Teenwoordigheid, ook in tye van angs en onsekerheid.
As jy op soek is na oordenkings wat lewenslank sal verryk en inspireer, is My Allerbeste vir Sy Hoogste ideaal. Dit is 'n klassieke topverkoper met 366 diepgaande oordenkings deur Oswald Chambers. Die wysheid en insig in élke oordenking is so ryk en kragtig dat dit 'n ewige impak het op enige leser. Hierdie pragtige uitgawe is baie meer as 'n geskenk vir 'n spesiale geleentheid - dit is 'n uitnodiging om jou geloof te verdiep. Sedert die eerste verskyning van die Engelse uitgawe in 1934 is miljoene eksemplare wêreldwyd verkoop, en dit word gesien as een van die gewildste Christelike boeke wat ooit geskryf is. Prikkelende, lewensveranderende oordenkings wat nie lank neem om te lees nie, maar jou hart vul met die tydlose waarhede van die Woord.
n Jaar met Jesus
Om saam met Jesus op pad te wees, is 'n wonderlike avontuur. God se kinders het die voorreg om elke dag van die jaar hulle Verlosser by hulle te hê. In 'n Jaar met Jesus maak Jan de Wet Jesus se teenwoordigheid vir jongmense werklik. Hy stap saam met hulle deur die Bybel, van Genesis tot Openbaring en stel hulle voor aan gewone mans en vroue met drome, oorwinnings en mislukkings. Hy gebruik Bybelkarakters soos Dawid, Petrus, Matteus en vele ander om prakties te wys hoe Jesus deur sy kinders werk. Maar die belangrikste is dat hy wys watter belangrike rol Jesus in dié karakters se lewens gespeel het. 'n Jaar met Jesus wys vir jongmense dat Jesus ons beste Voorbeeld is, want Hy is self die weg, die waarheid en die lewe. Voorheen uitgegee onder die titel Wandel met Jesus.